CELEX: 62014FA0116
Language: hr
Date: 2015-07-16 00:00:00
Title: Predmet F-116/14: Presuda Službeničkog suda (prvo vijeće) od 16. srpnja 2015. – Murariu protiv EIOPA-e (Javna služba — Osoblje EIOPA-e — Član privremenog osoblja — Objava slobodnog radnog mjesta — Zahtjev minimalnog radnog iskustva od osam godina — Interni kandidat koji je nakon završetka probnog rada već potvrđen u svojoj funkciji člana privremenog osoblja — Privremena preraspodjela na novo radno mjesto koja obuhvaća razvrstavanje u viši razred — Materijalna pogreška u objavi slobodnog radnog mjesta — Opoziv ponude za zaposlenje — Primjenjivost općih provedbenih odredaba — Savjetovanje s odborom osoblja — Legitimno očekivanje)

24.8.2015   
            
            
               HR
            
            
               Službeni list Europske unije
            
            
               C 279/52
            
         Presuda Službeničkog suda (prvo vijeće) od 16. srpnja 2015. – Murariu protiv EIOPA-e
   (Predmet F-116/14) (1)
   
   ((Javna služba - Osoblje EIOPA-e - Član privremenog osoblja - Objava slobodnog radnog mjesta - Zahtjev minimalnog radnog iskustva od osam godina - Interni kandidat koji je nakon završetka probnog rada već potvrđen u svojoj funkciji člana privremenog osoblja - Privremena preraspodjela na novo radno mjesto koja obuhvaća razvrstavanje u viši razred - Materijalna pogreška u objavi slobodnog radnog mjesta - Opoziv ponude za zaposlenje - Primjenjivost općih provedbenih odredaba - Savjetovanje s odborom osoblja - Legitimno očekivanje))
   (2015/C 279/65)
   Jezik postupka: francuski
   
      Stranke
   
   
      Tužiteljica: Simona Murariu (Frankfurt na Majni, Njemačka) (zastupnik: L. Levi, odvjetnik)
   
      Tuženik: Europsko nadzorno tijelo za osiguranje i strukovno mirovinsko osiguranje (zastupnici: C. Coucke, agent, F. Tuytschaever, odvjetnik)
   
      Predmet
   
   Zahtjev za poništenje odluke izvršnog direktora Europskog nadzornog tijela za osiguranje i strukovno mirovinsko osiguranje (EIOPA) koji je opozvao prethodnu odluku o imenovanju tužitelja kao člana privremenog osoblja u razredu AD 8 i zahtjev za naknadu navodno pretrpljene imovinske i neimovinske štete.
   
      Izreka presude
   
   
               1.
            
            
               Odluka Europskog nadzornog tijela za osiguranje i strukovno mirovinsko osiguranje od 24. veljače 2014. poništava se u dijelu u kojem:
               
                           —
                        
                        
                           ne poštujući stečena prava i ugovorne uvjete u ugovornom odnosu, retroaktivno odbija kandidaturu S. Murariu za radno mjesta stručnjaka za profesionalne mirovine („senior expert on personal pensions”) i prešutno opoziva ponudu za zaposlenje, u režimu privremene preraspodjele, koju je S. Murariu već prihvatila, a koja joj je dana 17. srpnja 2013.;
                        
                     
                           —
                        
                        
                           S. Murariu lišava prava na plaću prema razredu AD 8 tijekom razdoblja privremene preraspodjele od 16. rujna 2013. do 24. veljače 2014.
                        
                     
         
               2.
            
            
               U preostalom se dijelu tužbeni zahtjev za poništenje odbija.
            
         
               3.
            
            
               Nalaže se Europskom nadzornom tijelu za osiguranje i strukovno mirovinsko osiguranje da naknadi imovinsku štetu nastalu S. Murariu od 16. rujna 2013. do 24. veljače 2014., u iznosu koji odgovara razlici plaće između razreda AD 6 i AD 8, uvećano za zatezne kamate, računajući od 16. rujna 2013., prema stopi koju je utvrdila Europska središnja banka za glavne operacije refinanciranja za razdoblje o kojem je riječ i uvećano za dva postotna poena.
            
         
               4.
            
            
               U preostalom se dijelu tužbeni zahtjev za naknadu štete odbija.
            
         
               5.
            
            
               Nalaže se Europskom nadzornom tijelu za osiguranje i strukovno mirovinsko osiguranje snošenje vlastitih troškova i troškova nastalih S. Murariu.
            
         
      (1)  SL C 26, 26. 1. 2015., str. 47.